ડીસા: બનાસકાંઠાના ડીસામાં આજે રાજ્યના આરોગ્ય અને પરિવાર કલ્યાણ વિભાગના મંત્રી શંકરભાઈ ચૌધરીની અધ્યક્ષતામાં પ્રવેશ ઉત્સવનો કાર્યક્રમ શિવનગર વિસ્તારની પ્રાથમિક સ્કુલ ખાતે યોજાયો હતો. જ્યાં મંત્રી શંકરભાઈ ચૌધરીએ પ્રવેશ મેળવતા બાળકોને સ્કુલ બેગ-ચોપડા અને ગણવેશ આપી સત્કાર્યા હતા. જોકે તે બાદ મંત્રી શંકરભાઈ ચૌધરીએ સ્કુલના એક વર્ગમાં પ્રવેશ કર્યો હતો, અને ત્યારબાદ બાળકોને ભણાવવા હાથમાં ડસ્ટર અને ચોક પણ લીધો હતો. શિવનગર સ્કુલ “એ ” ગ્રેડ ધરાવતી સ્કુલ હોઈ મંત્રીએ બાળકો ને અંગ્રેજી કેવું આવડે છે તેની કસોટી પણ લીધી હતી.